CELEX: 62013TN0261
Language: sl
Date: 2013-05-03 00:00:00
Title: Zadeva T-261/13: Tožba, vložena 3. maja 2013 – Nizozemska proti Komisiji

29.6.2013   
            
            
               SL
            
            
               Uradni list Evropske unije
            
            
               C 189/29
            
         Tožba, vložena 3. maja 2013 – Nizozemska proti Komisiji
   (Zadeva T-261/13)
   2013/C 189/59
   Jezik postopka: nizozemščina
   
      Stranki
   
   
      Tožeča stranka: Kraljevina Nizozemska (zastopnika: M. Bulterman in J. Langer)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga:
   
               —
            
            
               naj se Uredba št. 119/2013 razglasi za nično, ker člena 1(2) te uredbe ni mogoče ločiti od ostalih določb te uredbe. Člen 1(2) Uredbe št. 119/2013 je bistvena določba te uredbe in brez tega člena so njene ostale določbe brezpredmetne;
            
         
               —
            
            
               podredno, člen 1(2) Uredbe št. 119/2013 naj se razglasi za ničen;
            
         
               —
            
            
               Komisiji naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: kršitev člena 5(3) Uredbe št. 2494/95 (1), ker naj bi bil Eurostat opisan kot organ, ki določa in posodablja smernice.
            
         
               2.
            
            
               Drugi tožbeni razlog: kršitev člena 13(2) PEU, ker naj bi se Eurostat pooblastil za določanje in posodabljanje pravno zavezujočih smernic.
            
         
               3.
            
            
               Tretji tožbeni razlog: kršitev člena 338(1) PDEU, ker naj bi se za določitev harmoniziranih indeksov cen življenjskih potrebščin po stalnih davčnih stopnjah (HICP-CT) uporabljale smernice in ne eden od pravnih instrumentov, naštetih v členu 288 PDEU.
            
         
               4.
            
            
               Četrti tožbeni razlog: kršitev členov 5(3) in 14(3) Uredbe št. 2494/95 v povezavi s členom 5a Sklepa 1999/468 (2), ker naj bi bil določen drug postopek od regulativnega postopka s pregledom.
            
         
               5.
            
            
               Peti tožbeni razlog: kršitev člena 291 PDEU v povezavi z Uredbo št. 182/2011 (3), ker za določitev in posodabljanje smernic ni bil predpisan eden od postopkov iz Uredbe št. 182/2011.
            
         
      (1)  Uredba Sveta (ES) št. 2494/95 z dne 23. oktobra 1995 o harmoniziranih indeksih cen življenjskih potrebščin (UL, posebna izdaja v slovenščini, poglavje 10, zvezek 1, str. 39).
   
      (2)  Sklep Sveta z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (1999/468/ES) (UL, posebna izdaja v slovenščini, poglavje 1, zvezek 3, str. 124).
   
      (3)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, str. 13).